**LĒMUMS**

Liepājā

|  |  |
| --- | --- |
| 2024. gada 21. martā | Nr.133/3  (prot. Nr.3, 61.§) |

Par zemesgabala Miķeļa Valtera ielā 6

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 53. un 137. punktu, izskatot SIA “FrondaLV” 2024. gada 26. janvāra iesniegumu, zemes nomas līgumu, kas 2014. gada 14. maijā noslēgts starp Liepājas pilsētas pašvaldību un SIA “FrondaLV”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 5. februāra priekšlikumu (sēdes protokols Nr.2) un Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt 2014. gada 14. maijā noslēgto zemes nomas līgumu ar SIA “FrondaLV” (40103239470; juridiskā adrese: Tirgoņu iela 22-7N, Liepāja) par zemesgabala Liepājā Miķeļa Valtera ielā 6 (kadastra Nr.1700 035 0121) daļas 1223 kv.m platībā nomu teritorijas labiekārtošanai un aktīvās atpūtas vietas ierīkošanai uz laiku līdz 2034. gada 13. maijam.

2. Uzdot Liepājas Nekustamā īpašuma pārvaldei viena mēneša laikā no lēmuma pieņemšanas dienas sagatavot 2014. gada 14. maijā noslēgtajā zemes nomas līgumā par zemesgabala Miķeļa Valtera ielā 6 (kadastra Nr.1700 035 0121) daļas iznomāšanu šādus grozījumus:

2.1. izteikt līguma 1. sadaļas “LĪGUMA PRIEKŠMETS” 1.1. punktu šādā redakcijā:

“1.1. Iznomātājs nodod un Nomnieks pieņem nomā zemesgabala Miķeļa Valtera ielā 6, Liepājā (kadastra Nr.1700 035 0121) daļu 1223 kv.m platībā, turpmāk tekstā – zemesgabals.”;

2.2. izteikt līguma 2. sadaļu “LĪGUMA TERMIŅŠ” šādā redakcijā:

“Līgums stājas spēkā ar parakstīšanas dienu un ir noslēgts uz laiku līdz 2034. gada 13. maijam.”;

2.3. izteikt līguma 5. sadaļas “NOMNIEKA PIENĀKUMI UN TIESĪBAS” 5.1.9. apakšpunktu šādā redakcijā:

“5.1.9. nomniekam līdz 2024. gada 1. jūnijam jāizstrādā un jāiesniedz Liepājas būvvaldē paskaidrojuma raksts un līdz 2024. gada 31. jūlijam jāierīko stacionārs bērnu rotaļu laukums”;

2.4. papildināt līguma 7. sadaļu “LĪGUMA IZBEIGŠANA” ar 7.6. punktu šādāredakcijā:

“7.6. Nomnieks ir tiesīgs izbeigt zemes nomas līgumu, ja līdz 2024. gada 31. jūlijam netiks izpildīts līguma 5.1.9. apakšpunkts”.

3. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā.

4. Gadījumā, ja SIA “FrondaLV” vainas dēļ grozījumi 2014. gada 14. maijā noslēgtajā zemes nomas līgumā par zemesgabala Miķeļa Valtera ielā 6 daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |